Galingasis 6

Galingasis 6 () – 2014 m. JAV animacinis filmas, kurį sukūrė „Walt Disney Animation Studios“ ir išleido „Walt Disney Pictures“. Filmą įgarsino Ryan Potter, Scott Adsit, Daniel Henney, T.J. Miller, Jamie Chung, Damon Wayans Jr., Genesis Rodriguez, James Cromwell, Maya Rudolph ir Alan Tudyk.

Veiksmas sukasi apie Hiro Hamadą, jauną robotikos vunderkindą, ir Beimaksą, jo mirusio brolio Tadašio sveikatos priežiūros robotą, kurie suburia superherojų komandą ir kovoja su kaukėtu piktadariu, atsakingu už Tadašio mirtį.

Filmas JAV kino teatruose pasirodė 2014 m. lapkričio 7 d. Jis sulaukė ir kritikų, ir komercinės sėkmės. Kritikai teigiamai įvertino animaciją, veiksmo scenas, tempą, pramoginę vertę, širdį ir emocinį svorį. Visame pasaulyje filmas uždirbo daugiau nei 657,8 mln. dolerių ir tapo pelningiausiu 2014 m. animaciniu filmu.

Jis pelnė „oskarą“ už geriausią metų animacini filmą. Filmas išleistas 2015 m. vasario 24 d. DVD ir „Blu-ray“ formatais.

Televizijos serialas, kuriame tęsiama filmo istorija, buvo rodomas 2017–2021 m. per „Disney Channel“ ir „Disney XD“. 2022 m. birželio 29 d. per „Disney+“ įvyko dar vieno serialo „Beimaksas!“ premjera.

Vaidmenys 

 Ryan Potter – Hiro Hamada
 Scott Adsit – Baymax
 Daniel Henney – Tadashi Hamada
 T.J. Miller – Fred
 Jamie Chung – Go Go
 Damon Wayans Jr. – Wasabi
 Genesis Rodriguez – Honey Lemon
 James Cromwell – Robert Callaghan
 Maya Rudolph – Cass
 Alan Tudyk – Alistair Krei

Nuorodos 

 Big Hero 6. IMDB
 Big Hero 6. Rotten Tomatoes
 Big Hero 6. Box Office Mojo

Išnašos 

2014 filmai
Disney animaciniai filmai
JAV filmai
Kompiuterinės animacijos filmai